Ronald Kuman Messining so‘zlari haqida: “Kayfiyating haqida gapirish uchun intervyu berish kerak emas”

“Barselona” bosh murabbiyi Ronald Kuman katalonlar sardori Lionel Messining LaSexta telekanaliga bergan intervyusiga munosabat bildirdi.

Avvalroq Messi to‘liq versiyasi 27-dekabr kuni chiqishi kutilayotgan ushbu intervyuda “Barselona”da ahvol yomonligi, biroq o‘zining kayfiyati yaxshi ekanini aytgani xabar qilingandi.
O‘zingni qanday his qilayotganing haqida gapirish uchun intervyu berish kerak emas. Uni har kuni ko‘raman. Messi, istalgan g‘oliblardek mag‘lubiyatni og‘ir qabul qiladi. U intervyuda nima deganini bilmayman. Unda har kuni ishlashga bo‘lgan xohishni ko‘raman.
Bu intervyu jamoaning qolgan futbolchilariga qanday ta’sir qilishini bilmayman. Jamoa birdamlikni his qilmoqda. Natijalarimizdan xuddi men kabi qolganlar ham norozi. Eng yaxshi vitamin — bu g‘alaba. Leo sovrinlar yutish uchun biz bilan ishlamoqda.
Ronald Kuman, “Barselona” bosh murabbiyi
“Barselona” La Liga 2020/21-yilgi mavsumidagi 13 o‘yindan keyin 21 ochko bilan 5-o‘rinda bormoqda va peshqadam “Atletiko”dan 8 ochko ortda qolmoqda.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!